nahid-hub/BLUGE-bengali-wikipedia-section-title-prediction huggingface dataset:
২০১৪ সালের ১৪ জানুয়ারি বাংলাদেশ চলচ্চিত্র উন্নয়ন সংস্থা (বিএফডিসি)র দুই নং ফ্লোরে দেশা দ্য লিডার ছায়াছবিটির মহরত অনুষ্ঠিত হয়। এই বছর ২৬ নভেম্বর প্রযোজনা সংস্থা জাজ মাল্টিমিডিয়া বাংলাদেশ চলচ্চিত্র সেন্সর বোর্ডে সেন্সর ছাড়পত্রের জন্য জমা দেয়। সেন্সর বোর্ড এক মিনিটের সংলাপ কর্তন করে ১৭ ডিসেম্বর সেন্সর ছাড়পত্র দেয়।

সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. নির্মাণ
titleC. সঙ্গীত
titleD. পুরস্কার
উত্তর: titleB
লরেন্সই একমাত্র কর্মকর্তা নন যিনি আরব বিদ্রোহে সরাসরি অংশ নিয়েছেন। কিন্তু, বিশাল আরব উপদ্বীপে নিজের বৃত্তের মধ্যে তিনি অচিরেই প্রভাবশালী ও জনপ্রিয় হয়ে উঠেন। তিনি ছিলেন সেখানকার আরব বিদ্রোহের মস্তিষ্ক। তিনি বিচ্ছিন্ন আরব গোত্রগুলোকে সংঘটিত করেছেন এবং কায়রোর সাথে তাদের যোগাযোগের ভিত রচনা করেন সামরিক কুশলী হিসেবে সফলতা অর্জন করেন। তার সেকেন্ড ফ্রন্ট তুর্কীদের যুদ্ধে ব্যস্ত রাখে এবং অন্য স্থানে যুদ্ধে অংশ নেয়া থেকে বিরত রাখে। মদিনা থেকে দামেস্ক পর্যন্ত রেল সংযোগ অচল করে দেয়া ছিল তার গেরিলা তৎপরতার মুখ্য উদ্দেশ্য। এহেন কাজে লরেন্স এতোটাই সফল হয়েছিলেন যে আরব বেদুইনদের কাছে তিনি "আমির ডায়নামাইট" নামে পরিচিত ছিলেন। এ সফলতার মূলে ছিল, নেতৃত্বের ক্ষমতা ও বাচনভঙ্গির মাধ্যমে মরুভূমির বিভিন্ন অঞ্চলের শেখদের সহায়তা অর্জন, একটি একীভূত আরব জাতির স্বপ্ন দেখা যা আরব রাজাদের স্বপ্নেরই শামিল, যখন আরব বেদুইন যোদ্ধাদের উৎসাহে ভাটা পড়তো তখন নিজের উদাহরণ দিয়ে তাদেরকে উৎসাহিত করা, যুদ্ধে পরাজিত শত্রুদের অর্থ-সম্পদ তাদের মধ্যে বণ্টন করে দেয়া এবং তাদেরকে বিভিন্ন ঘুষের প্রলোভন দেখানো।

লোহিত সাগরের সর্ব উত্তর প্রান্তে অবস্থিত আকাবা বিজয় ছিল লরেন্সের নেতৃত্বে আরব গেরিলাদের প্রথম বড় ধরনের সাফল্য। দীর্ঘ দুই মাস একটানা যাত্রার শেষে ১৯১৭ সালের ৬ই জুলাই তারা এটি দখল করে। একই সময় জেনারেল স্যার এডমান্ড অ্যালেনবাই তার মিত্রসেনা নিয়ে জেরুজালেমের দিকে যাত্রা করার পরিকল্পনা করছিলেন। এই যাত্রার সফলতা ছিল অনিশ্চিত। লরেন্স সে সময় আরব গেরিলাদের প্রচেষ্টার সাথে জেরুজালেমগামী সৈন্যদের একীকরণের প্রচেষ্টা চালান। এ বছরের নভেম্বরে তিনি আরব বেশ ধারণ করে দারা নগরে শত্রুর অবস্থান সম্বন্ধে ধারণা লাভের চেষ্টা করছিলেন। এ সময় তুর্কী সেনারা তাকে আটক করে। সেনা দপ্তরে তিনি সমকামী বর্বরতার শিকার হন। অবশ্য পরিশেষে সেখান থেকে পালিয়ে আসতে সক্ষম হয়েছিলেন। এই ঘটনা তার মনে গভীর ক্ষতের সৃষ্টি করে যার কবল থেকে জীবনে কখনও মুক্তি পাননি। পরবর্তী মাসে অবশ্য জেনারেলের সাথে জরুজালেমের বিজয় প্যারেডে অংশ নেন। তার সহায়তায় ফাইসালের বাহিনী আরও উত্তরে তাদের বিজিত এলাকার সীমা বৃদ্ধি করে করতে সক্ষম হয়। তাকে উন্নীত করা হয় লেফটেন্যান্ট কর্নেল পদমর্যাদায়। সাথে লাভ করেন ডিস্টিংগুইশ্‌ড সার্ভিস অর্ডার (ডিএসও)।

১৯১৮ সালের অক্টোবরের মধ্যে আরব বাহিনী দামেস্কের কাছাকাছি পৌঁছে যায়, কিন্তু লরেন্স মানসিক ও শারীরিকভাবে একেবারে ভেঙে পড়েন। অসংখ্যবার আহত হন। মাঝেমাঝে আটক হওয়ার কারণে নির্যাতনের শিকার হন। এছাড়া আবহাওয়া ও ক্ষুধার কারণে তার স্বাস্থ্যও ভেঙে পড়ে। এছাড়া সামরিক কারণে শত্রুর উপর যে নির্যাতন করতে হতো তা তাকে আরও অসুস্থ করে তোলে। যুদ্ধ এবং নৃশংসতা তাকে ভাবিয়ে তোলে। দামেস্ক জয়ের পর সেখানে তিনি আরবদের মধ্যে যে বিচ্ছিন্ন বাকবিতণ্ডা লক্ষ্য করেছেন এবং তাদের অভ্যন্তরীন কোন্দলের যে পরিচয় পেয়েছেন তা থেকে তিনি মনে করেছিলেন, আরবরা একটিমাত্র জাতি গঠনে পারঙ্গম নয়। ১৯১৬ সালে যে সাইক্‌স-পিকো চুক্তি করা হয় তা থেকেও বোঝা যাচ্ছিল আরব অঞ্চলে ব্রিটিশ ও ফরাসি প্রভাব বজায় থাকবে। বিশেষভাবে সম্মানিত হওয়া সত্ত্বেও হতাশ লরেন্স স্বদেশের উদ্দেশ্যে আরব ত্যাগ করেন। ১৯১৮ সালের ৩০শে অক্টোবর তিনি অর্ডার অফ বাথ এবং ডিএসও গ্রহণে অসম্মতি জ্ঞাপন করেন। কারণ ছিল রাজা জর্জ ৫-এর সিদ্ধান্ত, "বক্সটি আমার নিজের হাতেই রাখছি"। এর দ্বারা তিনিই আরব অঞ্চলে প্রভাব বজায় রাখার কথাই ঘোষণা করেছিলেন। ১৯১৯ সালের ৩১শে জুলাই আবার লেফটেন্যান্ট কর্নেল হিসেবে কর্মজীবন শুরু করেন।

সঠিক অনুচ্ছেদ শিরোনাম কোনটি?
titleA. মরুভূমিতে গেরিলা তৎপরতা
titleB. প্রাথমিক জীবন
titleC. আরব বিষয়ক উপদেষ্টা হওয়ার আহ্বান
titleD. যুদ্ধপরবর্তী তৎপরতা
উত্তর: titleA
কলাপাড়া পৌরসভার বর্তমান আয়তন ৩.৭৫বর্গ কিলোমিটার। কলাপাড়া পৌরসভা বাংলাদেশের সর্ব দক্ষিণে আন্ধার মানিক নদীর তীরে অবস্থিত। এর উত্তরে, পশ্চিমে ও পূর্বে টিয়াখালী ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।

এ পৌরসভার প্রশাসনিক কার্যক্রম কলাপাড়া থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. শিক্ষা
titleC. ইতিহাস
titleD. প্রশাসনিক অবকাঠামো
উত্তর: titleD
"গাণিতিক পদার্থবিদ্যা" শব্দটির প্রয়োগ কখনও কখনও খেয়ালী হয়ে প্রতীয়মান হয়। যেমন গণিতের কিছু বিষয়াবলী পদার্থবিজ্ঞানের গবেষণা থেকে উদ্ভুত, তবুও তা গাণিতিক পদার্থবিজ্ঞানের অংশ হিসাবে বিবেচিত হয় না, অন্যান্য বিষয়াবলী আবার ঘনিষ্ঠভাবে পদার্থবিদ্যার সঙ্গে সংশ্লিষ্ট হয়েছে। উদাহরণস্বরূপ, সাধারণ অন্তরজ সমীকরণ এবং সিম্প্লেক্টিক জ্যামিতি সাধারণত বিশুদ্ধ গাণিতিক শৃঙ্খলা হিসাবে স্বীকৃত, যেখানে ডাইনামিক্যাল সিস্টেম এবং হ্যামিল্টনীয় বলবিদ্যা গাণিতিক পদার্থবিজ্ঞানের অন্তর্গত। জন হেরাপথ তার ১৮৪৭ সালে লিখিত "প্রাকৃতিক দর্শনশাস্ত্রের গাণিতিক নীতি" শিরোনামের নিবন্ধে তংকালীন গাণিতিক পদার্থবিদ্যাকে বর্ণনা করেছেন এভাবে: "তাপ, গ্যাসীয় স্থিতিস্থাপকতা, মহাকর্ষ, এবং প্রকৃতির অন্যান্য দুর্দান্ত ঘটনার কার্যকারণ"। 

সঠিক অনুচ্ছেদ শিরোনাম কোনটি?
titleA. প্রয়োগ
titleB. বিশিষ্ট গণিতপদার্থবিদগণ
titleC. আংশিক অন্তরক সমীকরণ
titleD. নিউটন-পূর্ববর্তী
উত্তর: titleA
২৯ মে ১৯৮১ সালে জিয়াউর রহমান চট্টগ্রামের আঞ্চলিক বিএনপির একটি নিজ-দলীয় বিবাদের সমাধানে সহায়তা করার জন্য সেখানে যান। জিয়া এবং তার সাথের সদস্যরা সারা রাত চট্টগ্রাম সেনানিবাসে অবস্থিত চট্টগ্রাম সার্কিট হাউজে অবস্থান করেন। ৩০ মে প্রথম প্রহরে, ২৪শ পদাতিক ডিভিশনের জিওসি, মেজর জেনারেল আবুল মঞ্জুরের নেতৃত্বে তাকে হত্যা করা হয়। তার ছয় দেহরক্ষী এবং দুজন সহযোগীকেও হত্যা করা হয়।

গ্রেফতার করার পর শীঘ্রই মঞ্জুরকে হত্যা করা হয়। একটি সামরিক ট্রাইব্যুনালে ১৮ জন অফিসারকে সম্মুখীন করা হয়, এসময় সামরিক আদালতে ১৩জনকে মৃত্যুদণ্ডাদেশ এবং ৫জনকে কারাদণ্ড প্রদান করা হয়।

সঠিক অনুচ্ছেদ শিরোনাম কোনটি?
titleA. অপারেশন ড্রাগন ড্রাইভ
titleB. জিয়াউর রহমান হত্যাকাণ্ড
titleC. ইতিহাস এবং প্রতিষ্ঠা
titleD. পার্বত্য চট্টগ্রাম সংঘাত
উত্তর: titleB
১৮৮৯ সালে গোখলে ভারতীয় জাতীয় কংগ্রেসের সদস্যপদ লাভ করেন। তার রাজনৈতিক গুরু ছিলেন বিশিষ্ট সমাজ সংস্কারক মহাদেব গোবিন্দ রানডে। বাল গঙ্গাধর তিলক, দাদাভাই নওরোজি, বিপিনচন্দ্র পাল, লালা লাজপৎ রাই, অ্যানি বেসান্ত প্রমুখ সমসাময়িক নেতৃবৃন্দের সঙ্গে ভারতীয়দের হাতে অধিকতর শাসনক্ষমতা দেওয়া ও আইনসভায় ভারতীয় প্রতিনিধিদের সংখ্যা বৃদ্ধির পক্ষে বক্তব্য রাখেন। রাজনৈতিক আদর্শের বিচারে তিনি ছিলেন মধ্যপন্থী নেতা। তিনি মনে করতেন, আবেদন-নিবেদন নীতিতে চললে ভারতীয় অধিকারগুলি আদায়ের ক্ষেত্রে ব্রিটিশদের সম্ভ্রম পাওয়া সহজ হবে। গোখলে আয়ারল্যান্ড সফর করেন এবং তারই উদ্যোগে আইরিশ জাতীয়তাবাদী নেতা আলফ্রেড ওয়েব ১৮৯৪ সালের জাতীয় কংগ্রেস অধিবেশনে সভাপতিত্ব করেন। পরের বছর গোখলে তিলকের সঙ্গে কংগ্রেসের যুগ্মসচিব নিযুক্ত হন। অনেক দিক থেকেই গোখলে ও তিলকের প্রাথমিক জীবন সংক্রান্ত নানা মিল ছিল। তারা দুজনেই ছিলেন চিৎপবন ব্রাহ্মণ (যদিও তিলক ছিলেন ধনী); দুজনেই এলফিনস্টোন কলেজে পড়াশোনা করেন; দুজনেই ছিলেন গণিতের অধ্যাপক; এবং দুজনেই ছিলেন ডেকান এডুকেশন সোসাইটির গুরুত্বপূর্ণ সদস্য। তবুও কংগ্রেসে যোগ দেওয়া পর ভারতীয়দের জীবনযাত্রার মানোন্নয়নের উপায় সংক্রান্ত প্রশ্নে উভয়ের মধ্যে মতপার্থক্য প্রকট হয়ে পড়ে।

১৮৯১-৯২ সাল নাগাদ ব্রিটিশ সরকারের এজ অফ কনসেন্ট বিল নিয়ে তিলকের সঙ্গে গোখলের মতপার্থক্য প্রকট হয়। গোখলে ছিলেন উদারপন্থী সংস্কারক। তিনি হিন্দুধর্মের সংস্কার কল্পে বাল্যবিবাহ প্রথা রদ করতে চেয়েছিলেন। বিলটির বিষয় ছিল সামান্যই – এই বিলে প্রাপ্তবয়স্কতার মাপকাঠি দশ বছর থেকে বাড়িয়ে বারো বছর করা হয়েছিল। কিন্তু তিলক বিষয়টিকে হিন্দুধর্মের অভ্যন্তরীণ বিষয়ে ব্রিটিশদের হস্তক্ষেপ বলে মনে করেন। তিলক মনে করতেন এই ধরনের সংস্কার ব্রিটিশ সাম্রাজ্যবাদী সরকারের হাতে না হয়ে স্বাধীনতার পর ভারতীয়দের নিজেদের হাতে হওয়াই বাঞ্ছনীয়। তিলকের বিরোধিতা সত্ত্বেও, সেদিন গোখলে ও তার সহকারী সমাজ সংস্কারকদের জয় হয়েছিল এবং বোম্বাই প্রেসিডেন্সিতে বিলটি আইনে পরিণতও হয়েছিল।

১৯০৫ সালে গোখলে জাতীয় কংগ্রেসের সভাপতি নির্বাচিত হন। এরপর তিনি তার এই নবলব্ধ ক্ষমতা তার দীর্ঘদিনের প্রতিদ্বন্দ্বী তিলকের ক্ষমতা খর্ব করার কাজে ব্যবহার করেন। ১৯০৬ সালে জাতীয় কংগ্রেসের সভাপতির মনোনয়ন থেকে তিলকের নাম বাদ দেওয়া হয়। ফলে কংগ্রেস দ্বিধাবিভক্ত হয়ে পড়ে। গোখলে ও তিলক যথাক্রমে নরমপন্থী ও চরমপন্থী গোষ্ঠীর নেতৃত্বদান করতে থাকেন। এই চরমপন্থীদেরই পরবর্তীকালে বলা হত উগ্র জাতীয়তাবাদী। তিলক গণআন্দোলন ও প্রত্যক্ষ বিপ্লবের মাধ্যমে ভারত থেকে ব্রিটিশ শাসন উচ্ছেদের ডাক দেন। অন্যদিকে গোখলে সংস্কারপন্থীই থেকে যান। কংগ্রেস দলও এই বিবাদের জেরে দুটি শাখায় ভেঙে গিয়ে এক দশকের জন্য অকার্যকর হয়ে পড়ে। তবে ১৯১৬ সালে গোখলের মৃত্যুর পর দুই শাখা আবার পরস্পরের কাছাকাছি এসেছিল।

সঠিক অনুচ্ছেদ শিরোনাম কোনটি?
titleA. মৃত্যু
titleB. জাতীয় কংগ্রেস ও তিলকের প্রতিদ্বন্দ্বিতা
titleC. প্রথম জীবন
titleD. সারভেন্টস অফ ইন্ডিয়া সোসাইটি
উত্তর: titleB
অধ্যাপক তারাপুরওয়ালা'র কাছে আবেস্তা অধ্যয়ন করেন। বাংলা ভাষার উৎপত্তি ও ক্রমবিকাশ সম্পর্কে ৩ খণ্ডের "দি অরিজিন এন্ড ডেভেলপম্যান্ট অব দ্য বেঙ্গলি ল্যাঙ্গুয়েজ" গ্রন্থখানি রচনা করে অসাধারণ বিদ্যাবত্তার পরিচয় প্রদান করেন।

অন্যান্য রচনাবলি হলো : বেঙ্গলি ফোনেটিক রিডার, কিরাত জনকৃতি, ভারত-সংস্কৃতি(১৯৪৪), বাঙ্গালা ভাষাতত্ত্বের ভূমিকা(১৯২৯), পশ্চিমের যাত্রী(১৯৩৮), ইউরোপ ভ্রমণ, জাতি সংস্কৃতি সাহিত্য(১৯৩৮), ভারতের ভাষা ও ভাষা সমস্যা(১৯৪৪), সংস্কৃতি কী, দ্বীপময় ভারত(১৯৬৫), রবীন্দ্র সঙ্গমে(১৯৬৫), শ্যামদেশ(১৯৬৫) ইত্যাদি।

সঠিক অনুচ্ছেদ শিরোনাম কোনটি?
titleA. রবীন্দ্র সান্নিধ্য
titleB. প্রাথমিক জীবন
titleC. রচনাসমগ্র
titleD. কর্মজীবন
উত্তর: titleC
এই প্রতিষ্ঠানের লক্ষ্য ও উদ্দেশ্য হিসাবে বলা হয়েছে -

ওয়াক্‌ফ প্রশাসনের মাধ্যমে সকল ওয়াক‌্ফ সম্পত্তি সুষ্ঠু ব্যবস্থাপনা ও পরিচালনায় অবদান রাখা।
ওয়াক্‌ফ করা সম্পত্তি সুষ্ঠ ব্যবস্থাপনার মাধ্যমে সামাজিক ও ধর্মীয় কল্যাণ সাধন এবং এই সম্পত্তির সার্বিক ব্যবস্থাপনা ও উন্নয়নের মাধ্যমে অর্জিত আয় দ্বারা ইসলামী বিধানাবলীর আলোকে সেবামূলক কার্যক্রম পরিচালনা করাই এই প্রতিষ্ঠানটি গঠনের মূল লক্ষ্য ও উদ্দেশ্য।
সঠিক অনুচ্ছেদ শিরোনাম কোনটি?
titleA. কার্যক্রম
titleB. লক্ষ্য ও উদ্দেশ্য
titleC. ইতিহাস
titleD. অবস্থান
উত্তর: titleB
প্যারিসের খ্যাতনামা শিক্ষা প্রতিষ্ঠান একোলি নরমাল সুপেরিয়ের থেকে দর্শনশাস্ত্রে ডক্টরেট ডিগ্রি অর্জন করেন ও ফ্রান্স ও বিশ্বের খ্যাতনামা একাধিক দার্শনিকের সাথে তার আলাপ হয়। ক্রমে কেন্ট, হেগেল এবং হেইডেগারের মতো দার্শনিকদের তত্ত্ব অধ্যয়ন করেন তিনি। এরই মাঝে ১৯২৯ সালে সার্ত্রের পরিচয় ঘটে সেই সময়কার আরেক আলোচিত লেখিকা সিমন দ্য বোভোঁয়ার সঙ্গে, যার সাথে জীবনের শেষ দিন পর্যন্ত একটি চমৎকার সম্পর্ক বজায় ছিল সার্ত্রে’র। ১৯৩১ সালে দর্শনের প্রফেসর হিসেবে লা হার্ভেতে যোগ দেন সার্ত্রে। ১৯৩২ সালে বৃত্তি নিয়ে জার্মানিতে দর্শনশাস্ত্রের ওপর উচ্চতর শিক্ষার জন্যে যান। এ সময় সমকালীন ইউরোপের অনেক বড় মাপের দার্শনিকদের সাথেও প্রত্যক্ষ যোগাযোগ হয় তার। তিনি ১৯৩৫ সালে প্যারিসের লিসে কঁদরসে শিক্ষকতা শুরু করেন পাশাপাশি এডমুন্ড হুসরল ও মার্টিন হাইত্তোগার-এর কাছে দর্শনশাস্ত্র পাঠ করতে থাকেন। এর মধ্যে দ্বিতীয় বিশ্বযুদ্ধ শুরু হলে তিনি ফরাসী সেনাবাহিনীতে যোগ দেন একজন ‘মেটেরোলজিস্ট’ হিসেবে। তিনি নাৎসি পার্টির হাতে বন্দীও হন। জার্মানদের কাছে যুদ্ধবন্দি থাকা অবস্থাতেই রচনা করেন তার প্রথম নাটক। যদিও অসুস্থতার কারণে বন্দি হবার বছরখানেকের মাথাতেই সার্ত্রেকে মুক্তি দেয় নাজি বাহিনী। যুদ্ধ এবং যুদ্ধকালীন সময়ে তার পর্যবেক্ষিত বাস্তবতা গভীর ছাপ ফেলে তার মনে। এ সময় প্যারিসে ফিরে স্বাধিকার আন্দোলনের সাথে যুক্ত একটি আন্ডারগ্রাউন্ড গ্রুপে (নাৎসী বিরোধী দলে)র সাথেও নিজেকে যুক্ত করেন সার্ত্রে। সেই সাথে চলে লেখালিখিও। ১৯৪৪ সালে প্যারিসে যুদ্ধাবসানের সময়কালে তিনি আমেরিকার কয়েকটি বিশ্ববিদ্যালয়ে বক্তৃতা করেন যা উচ্চ প্রশংসিত হয় এবং সার্ত্রের সুনাম ছড়িয়ে পড়ে। এভাবেই পাশ্চাত্য জগতের এ দার্শনিক চিন্তানায়ক সারাবিশ্বে খ্যাতির শিখরে ওঠেন তিনি। তার বিখ্যাত গ্রন্থ ‘ল’ ত্রে এত্ল্য নিয়াত বা বিং এন্ড নাথিং নেস প্রকাশিত হয় ১৯৪৩ সালে। এরপর তার নিজস্ব দার্শনিক মতবাদ ‘লেস্ শেমিনস্ দ্য লা লিবার্তে’ তিনখণ্ডে প্রকাশিত হয় ১৯৪৫ সাল থেকে ১৯৪৯ সাল পর্যন্ত। সার্ত্রের সমাজতান্ত্রিক মতবাদ ‘ক্রিতিক দ্য লা রেসঁ দিয়া লেক্তিক’ গ্রন্থাকারে প্রকাশিত হয় ১৯৬০ সালে। ১৯৭১ সালে তার আত্মজীবনী ‘ফ্লরেয়ার’ প্রকাশিত হয়।

সঠিক অনুচ্ছেদ শিরোনাম কোনটি?
titleA. মৃত্যু
titleB. শিক্ষাজীবন
titleC. সাহিত্যকর্ম
titleD. অধ্যাপনা ও দর্শনচিন্তা
উত্তর: titleD
তার ফুফু বেনজির ভুট্টো হত্যার পরে রাজনীতিতে প্রবেশের বিষয়ে জল্পনা শুরু হয়েছিল। একটি সাক্ষাৎকারে তিনি বলেছিলেন যে আপাতত তিনি নির্বাচিত দপ্তরের চেয়ে তার লেখার মাধ্যমে সক্রিয় থাকতে পছন্দ করেন। এবং তিনি বলেন "পাকিস্তানের রাজবংশের প্রভাবের কারণে পুরোপুরি একটি রাজনৈতিক পেশা করতে হবে"।, ভুট্টো পরিবারের বংশ এবং পাকিস্তানের রাজনীতির সাথে তার সম্পর্ক উল্লেখ করেন। ভুট্টো রাজনৈতিকভাবে সক্রিয় থাকলেও তিনি কোনও রাজনৈতিক দলের সাথে সম্পৃক্ত নন। 

সঠিক অনুচ্ছেদ শিরোনাম কোনটি?
titleA. জীবনের প্রথমার্ধ
titleB. প্রকাশনা
titleC. পেশা
titleD. রাজনীতি
উত্তর: titleD
পরের বছর অর্থাৎ ১৮৮৯-৯০ মৌসুমে কিম্বার্লির সদস্যরূপে খেলেন। কারি কাপের উদ্বোধনী আসরে ট্রান্সভালের বিপক্ষে খেলেন তিনি। দ্বিতীয় ইনিংসে ১০৬ রান তুলে কারি কাপে প্রথম সেঞ্চুরির সন্ধান পান। তবে ব্যক্তিগত ব্যস্ততার কারণে ১৮৯৪ সালে দক্ষিণ আফ্রিকার সদস্যরূপে ইংল্যান্ড গমন করা থেকে নিজেকে বিরত রাখেন। ১৮৯১ সালে ট্রান্সভাল ক্রিকেট ইউনিয়ন প্রতিষ্ঠা করে দক্ষিণ আফ্রিকান ক্রিকেট পরিমণ্ডলে ব্যাপক ভূমিকা রাখেন। এতে তিনি প্রতিষ্ঠাতা সভাপতির দায়িত্বে ছিলেন।

দক্ষিণ আফ্রিকায় বোর ও উইতল্যান্ডারদের মধ্যকার উত্তেজনা চলাকালীন প্রিটোরিয়া-জোহেন্সবার্গের প্রধান সড়কপথ প্রহরায় প্রধান দায়িত্বে ছিলেন ট্যানক্রেড ও অন্যান্যরা। পরের বছর খুব সম্ভবতঃ জেমসন রেইডের বিষয়ে তদন্তের জন্যে কমন্স সভায় যোগদানকল্পে ইংল্যান্ড গমন করেছিলেন। ক্রিকেটে সুখ্যাতি লাভ তাকে পরিচিত হতে প্রভূতঃ ভূমিকা রাখে। মেরিলেবোন ক্রিকেট ক্লাবের সম্মানসূচক সদস্যরূপে মনোনীত হন তিনি। এরফলে, ডার্বিশায়ারের বিপক্ষে খেলার সুযোগ লাভ করেছিলেন। এছাড়াও, সারে ক্লাবের সম্মানসূচক সদস্যের মর্যাদা পান।

১৮৯৮-৯৯ মৌসুমের ফেব্রুয়ারি, ১৮৯৯ সালে বার্নার্ড ট্যানক্রেড তার সর্বশেষ প্রথম-শ্রেণীর ক্রিকেটে অংশগ্রহণ করেছিলেন। ট্রান্সভালের সদস্যরূপে সফররত লর্ড হকের নেতৃত্বাধীন ইংরেজ একাদশের বিপক্ষে খেলেন। তবে, ব্যবসায়িক ব্যস্ততায় আবারও টেস্ট সিরিজে অংশগ্রহণ করা থেকে নিজেকে বিরত রাখেন।
সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. ব্যক্তিগত জীবন
titleC. ঘরোয়া ক্রিকেট
titleD. শৈশবকাল
উত্তর: titleC
সাতহ জন্মগ্রহণ করে ১৯৮৯ সালের ২১ মার্চ সাইতামার ইওয়াসুকি-কুতে। তার একটি ছোট বোন রয়েছে এবং তার পিতা-মাতার বিচ্ছেদ হয় সে মাধ্যমিকে থাককালীন। সে ২০০৭ সালে কশিগাইকি উচ্চবিদ্যালয় থেকে পাশ করে। সে তার ২০তম জন্মদিন পালন করে একটি উৎসবের মাধ্যমে টোকিওর ওদাইভাতে যেটি "“তাকেরু উৎসব ২০০৯”" বলে পরিচিত। ভক্তরা একত্রিত হয় এবং সাতহ এর প্রাক্তন এবং বর্তমান কাজগুলো দেখে যার মধ্যে "“লট্টে”" নামের একটি প্রতিষ্ঠানের বিজ্ঞাপন ছিল। এর মধ্যে সাতহ এবং এমসি এর সরাসরি কথোকপথন ছিল এবং এটি সমাপ্তি ঘটে সাতহ এর গানের মাধ্যমে।

=পেশাজীবন=

সঠিক অনুচ্ছেদ শিরোনাম কোনটি?
titleA. ২০০৯-২০১১: সাফল্য
titleB. ২০১২-বর্তমানঃ রুরোনি কেনশিন এবং পেশাজীবন সম্প্রসারণ
titleC. ২০০৬-২০০৮: প্রাথমিক পেশাজীবন
titleD. প্রাথমিক এবং ব্যক্তিগত জীবন
উত্তর: titleD
বিমানবন্দরের প্রাথমিক অবকাঠামো হিসেবে রানওয়ের ভূমিকা অত্যন্ত গুরুত্বপূর্ণ। ক্ষুদ্রতম অথবা স্বল্পোন্নত বিমানবন্দরের যেগুলো বিরাট গুরুত্ব বহন করে সেগুলো প্রায়শঃই ১০০০ মিটার (৩,৩০০ ফুট) বা এর কম হয়ে থাকে। কিন্তু, বৃহত্তর বিমানবন্দরগুলোয় বিমান চলাচলের ক্ষেত্রে রানওয়ের দৈর্ঘ্য সচরাচর ২০০০ মিটারের (৬,৬০০ ফুট) বা তার বেশি হয়ে থাকে।

অনেক ক্ষুদ্রাকারের বিমানবন্দরগুলোর রানওয়ে আলকাতরার মত কালো পদার্থবিশেষ দিয়ে তৈরী অ্যাস্ফ্যাল্ট অথবা কংক্রিটের পাশাপাশি ঘাস অথবা ময়লা-আবর্জনা, নুড়ি-পাথর ইত্যাদি লক্ষ্য করা যায়।

বিমান অবতরণের ক্ষেত্রে মার্কিন যুক্তরাষ্ট্রে বিমানবন্দর নির্মাণে সর্বনিম্ন শর্ত হিসেবে শুষ্ক ও শক্ত ভূমিতে রানওয়ে নির্মাণ করা হয়। মূলতঃ ভারী বিমান অবতরণের জন্যই বৃহৎ আকৃতির রানওয়ে নির্মাণের প্রয়োজন পড়ে।

২০০৯ সালের তথ্য মোতাবেক সিআইএ দাবী করেছে যে, বিশ্বব্যাপী প্রায় চুয়াল্লিশ হাজার বিমানবন্দর কিংবা বিমানঘাঁটি আকাশ থেকে সনাক্ত করা গেছে। তন্মধ্যে একমাত্র মার্কিন যুক্তরাষ্ট্রেই রয়েছে ১৫,০৯৫টি বিমানবন্দর। সংখ্যার দিক থেকে তা বিশ্বের মধ্যে সবচেয়ে বেশি।

সঠিক অনুচ্ছেদ শিরোনাম কোনটি?
titleA. উৎপত্তি
titleB. অবকাঠামো
titleC. সামরিক বিমানঘাঁটি
titleD. দীর্ঘতম রানওয়ে
উত্তর: titleB
ডেট্রয়েটে বিভিন্ন ধরনের স্থাপত্যশৈলী লক্ষ্য করা যায়। রিভারফ্রন্টের সামনে এবং এর নিকটবর্তী সুউচ্চ বিল্ডিংগুলো পোস্ট-মডার্ন বা অত্যাধুনিক স্থাপত্যশৈলীতে নির্মিত। জেনারেল মোটরসের সদর দপ্তর রেনেইসেন্স সেন্টার এবং কমেরিকা টাওয়ার বা ওয়ান ডেট্রয়েট সেন্টার ভবন দুইটি একত্রে স্বাতন্ত্রমন্ডিত এবং সহজেই শণাক্তযোগ্য স্কাইলাইন গঠন করে। এছাড়া গার্ডিয়ান বিল্ডিং, পেনোবস্কট বিল্ডিং, ফিশার বিল্ডিং, ক্যাডিলাক প্লেস, ফক্স থিয়েটার, ডেট্রয়েট অপেরা হাউস, ডেট্রয়েট ইনস্টিটিউট অফ আর্টস্‌ ডেট্রয়েটের উল্লেখযোগ্য স্থাপনা।

শহরের প্রাণকেন্দ্র এবং রিভারফ্রন্ট অঞ্চলে সুউচ্চ এবং অত্যাধুনিক স্থাপত্য লক্ষ্য করা গেলেও অধিকাংশ এলাকায় অনুচ্চ এবং একক পরিবার বসবাস উপযোগী দালান রয়েছে। অবশ্য শহরের বেশ কিছু স্থানে আবাসিক সুউচ্চ দালানও দেখা যায় যেমন- রিভারফ্রন্টের পূর্বে, পালমার পার্ক, উডল্যান্ড এলাকা। দ্বিতীয় বিশ্বযুদ্ধের পূর্বে নির্মিত স্থাপত্যগুলোতে ঐসময়ের স্থাপত্যশৈলী লক্ষ্য করা যায়, এসব স্থাপত্যে কাঠ, বড় ইটের ব্যবহার অধিক। ব্রাশ পার্ক, উডব্রিজ, ইন্ডিয়ান ভিলেজ, বস্টন এডিসন এলাকায় এধরনের স্থাপত্য রয়েছে। ডেট্রয়েটের স্থাপত্যশৈলীর দিক থেকে গুরুত্বপূর্ণ অনেক দালান এবং অন্যান্য স্থাপত্যকর্ম ন্যাশনাল রেজিস্টার অফ হিস্টোরিক্যাল প্লেস কর্তৃক সংরক্ষিত। এছাড়া ডেট্রয়েটে বিভিন্ন প্রাচীন এবং বিশ শতকের স্থাপত্য বিদ্যমান। এখানে কিছু উচ্চ স্থাপত্যশৈলীর গির্জা রয়েছে যেমন- সেন্ট জোসেফ ক্যাথলিক চার্চ। এসব স্থাপত্য সংরক্ষণ এবং রক্ষনাবেক্ষণের জন্য বিভিন্ন সংস্থা রয়েছে।

ডেট্রয়েট ইন্টারন্যাশনাল রিভারফ্রন্ট শহরের অন্যতম গুরুত্বপূর্ণ স্থাপত্য। বিভিন্ন উদ্যান বা পার্ক, সুউচ্চ বাণ্যিজিক বা আবাসিক ভবন, হোটেল, রেস্টুরেন্ট ইত্যাদির সমন্বয়ে এই রিভারফ্রন্ট গঠিত। ট্রাই কন্টিনেন্টাল পার্ক এর পাশে অবস্থিত। এটি মিশিগানের প্রথম নগড় উদ্যান। রিভারফ্রন্টের ধার দিয়ে সুদীর্ঘ ফুটপাত অবস্থিত।

সঠিক অনুচ্ছেদ শিরোনাম কোনটি?
titleA. অর্থনীতি
titleB. শিক্ষা
titleC. স্থাপত্যশৈলী
titleD. স্বাস্থ্য ব্যবস্থা
উত্তর: titleC
জলবায়ু আর্কটিক ধরনের এবং বিশাল সাগর এলাকায় তা উল্লেখযোগ্যভাবে পরিবর্তিত হয়।
শীতে স্পিটসবার্গেনর নিকটে বাতাসের তাপমাত্রা বিরাজমান থাকে এবং গ্রীষ্মে গ্রীনল্যান্ডে থাকে। ফেব্রুয়ারি মাস হচ্ছে সবচেয়ে ঠান্ডা মাস, তখন দক্ষিণের গড় তাপমাত্রা হচ্ছে এবং উত্তরে । আগস্টে সবচেয়ে বেশি গরম অনুভূত হয় তখন দক্ষিণে গড়ে উত্তরে বিরাজ করে। গ্রীষ্ম খুব সংক্ষিপ্ত: বছরের দিনগুলোতে বেশিরভাগই বিরাজ করে, তবে গড়ে উত্তরে ২২৫ দিন এবং দক্ষিণে ৩৩৪ দিন থাকে। বার্ষিক বৃষ্টিপাত উত্তরে কিন্তু দক্ষিণে ।

উত্তরের বাতাস সারা বছর ধরে চলে, যা পৃষ্ঠের পানি ঠান্ডা করে এবং দক্ষিণে বরফ জমিয়ে ফেলে। গড় পৃষ্ঠ জল তাপমাত্রা উত্তরে বা তার কম এবং দক্ষিণে ; গ্রীস্মে গড় তাপমাত্রা যথাক্রমে । তলদেশের জলের তাপমাত্রা এর নিচে থাকে। পৃষ্ঠদেশের জলের লবণাক্ততা পূর্বে হচ্ছে ৩.৩০–৩.৪৫% এবং পশ্চিমে ৩.২০% এর নিচে, পৃষ্ঠদেশের জলের লবনাক্ততা ৩.৪৯%। পানি সবুজ রংয়ের। জলের ঢেউয়ের গড় উচ্চতা । একসঙ্গে এসব জলের স্রোতগুলো ভাসমান বরফ খন্গুডলি ভেঙ্গে দেয় যা পানির স্তর বৃদ্ধি করে।

উত্তর আটলান্টিক প্রবাহের ঠান্ডা জল আর্কটিক মহাসাগরে পতিত হচ্ছে, দক্ষিণে ফিরে আসছে পূর্ব গ্রীনল্যান্ড প্রবাহ রূপে গঠিত হয়ে, যা সমুদ্রের পশ্চিম অংশ বরাবর প্রবাহিত আটলান্টিক পরিবাহক বেল্টের একটি গুরুত্বপূর্ণ অংশ। উপসাগরীয় প্রবাহ এর একটি অংশ উষ্ণ স্পিটবার্গেন প্রবাহ প্রবাহিত হয়। ঠান্ডা, মিষ্টি জলের বরফের মিশ্রন এবং উষ্ণ, লবনাক্ত স্পিটবার্গেন কারেন্টটি ক্যাবেলিং ভোগ করতে পারে, যা থার্মোহ্যালাইন সঞ্চালনে অবদান রাখতে পারে। সেই স্রোতের সমন্বয় সমুদ্রের কেন্দ্রীয় অংশে ঘন জল প্রবাহ সৃষ্টি করে।

ঘন ঘন কুয়াশা, বায়ু এবং স্রোতগুলি, যা দক্ষিণে গ্রীনল্যান্ড সাগরের মধ্য দিয়ে বরফ এবং হিমশৈলগুলি পরিচালনা করে, গ্রীনল্যান্ড সাগরে বাণিজ্যিক চলাচলের জন্য একটি সংকীর্ণ পথ রয়েছে: বরফ ঋতু অক্টোবরে শুরু হয় এবং আগস্টে শেষ হয়। তিন ধরনের ভাসমান বরফ এখানে পাওয়া যায়: আর্কটিক প্যাক বরফ (কয়েক মিটার পুরু), সমুদ্র বরফ (প্রায় এক মিটার পুরু), এবং মিষ্টি জলের হিমশৈলি।

সঠিক অনুচ্ছেদ শিরোনাম কোনটি?
titleA. প্রাণিকুল
titleB. জলানুসন্ধান, জলবায়ু, এবং বরফ
titleC. ওডেন আইস টোন
titleD. ভূগোল এবং ভূতত্ত্ব
উত্তর: titleB
নভেম্বর ২০১৩তে, মুলার নিউওইয়র্ক টাইমসে একটি মত প্রকাশ করেন যে বৈশ্বিক উষ্ণতার কারণে ১৯৫০ এর দশক থেকে শক্তিশালী এবং জোরালো টর্নেডো সংঘটনের হার হ্রাস পেয়েছে। পল মার্কওস্কি, হ্যারল্ড ই ব্রুকস প্রমুখ আবহাওয়া বিজ্ঞানীরা এ ব্যাপারে বলেন, মুলার এক্ষেত্রে উল্লেখযোগ্য পদ্ধতিগত ভুল করেছেন এবং দীর্ঘকাল ধরে প্রতিষ্ঠিত গুরুতর ঝড় সম্পর্কিত আবহাওয়াবিজ্ঞান সম্পর্কে অবগত ছিলেন না। তারা মত দেন টর্নেডোর স্পষ্টভাবে প্রতীয়মান হ্রাস ঘটেনি এবং শীঘ্র বৈশ্বিক পরিবর্তন ঘটে যাওয়ার সাথে টর্নেডো কার্যক্রমের তেমন কোনো পরিবর্তন হয়নি। বিশেষত, আঞ্চলিক বৈশিষ্ট্য অনুযায়ী আবহাওয়ার পরিবর্তন ঘটেছে। 

সঠিক অনুচ্ছেদ শিরোনাম কোনটি?
titleA. টর্নেডো কার্যকলাপ প্রবণতা
titleB. অন্যান্য কাজ
titleC. বার্কলে আর্থ
titleD. হকিস্টিক গ্রাফ
উত্তর: titleA
তবে তিনি ১৯৮০ সালে ফিরে আসেন ল্যারি হোমস এর কাছ থেকে শিরোপা ছিনিয়ে নিতে। ল্যারি ছিলেন তার শিষ্য তাই সকলেই লড়াইটি নিয়ে আগ্রহী ছিল। ১১ রাউন্ড পর আলি পরাজিত হন। পরে জানা যায় মস্তিস্কে মারাত্বক ত্রুটি ধরা পরেছে। তার মস্তিষ্ক ফুটো হয়ে গিয়েছিল। পরে তিনি ১৯৮১ সালে অবসর গ্রহণ করেন(৫৬ জয় ৩৭টি নকআউটে ৫ পরাজয়)। তিনি "সর্বকালের সেরা" বক্সার।

সঠিক অনুচ্ছেদ শিরোনাম কোনটি?
titleA. রাম্বেল ইন দ্যা জাংগল
titleB. অবসর গ্রহণ
titleC. শেষ কথা
titleD. প্রথমদিকের লড়াই
উত্তর: titleB
২০০৬ সালের বিধানসভা নির্বাচনে, সিপিআই (এম) এর অবনী রায় ৯৮ নং সন্দেশখালি (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের গীতা মন্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর কান্তি বিশ্বাস ২০০১ এবং ১৯৯৬ সালে তৃণমূল কংগ্রেস/কংগ্রেসের রনজিৎ কুমার দাসকে পরাজিত করেন। সিপিআই (এম) এর ধীরেন মন্ডল ১৯৯১ সালে কংগ্রেসের কৃষ্ণপদ পাত্রকে পরাজিত করেন। সিপিআই (এম) এর কুমুদ রঞ্জন বিশ্বাস ১৯৮৭ সালে কংগ্রেসের রনজিৎ কুমার দাসকে এবং ১৯৮২ সালে কংগ্রেসের অনন্ত কুমার বেরাকে এবং ১৯৭৭ সালে কংগ্রেসের রনজিৎ কুমার দাসকে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৫১-১৯৭২
titleB. নির্বাচনী ফলাফল
titleC. এলাকা
titleD. ১৯৭৭-২০০৬
উত্তর: titleD
কে জি মুস্তফা ১৯৪৪ সালে সিরাজগঞ্জের বনোয়ারীলাল বিদ্যালয় থেকে মাধ্যমিক পাস করেন। এরপর পাবনা এডওয়ার্ড কলেজ-এ ভর্তি হন কিন্তু পরে তিনি কলকাতায় চলে যান এবং কলকাতার ইসলামিয়া কলেজে ইন্টারমেডিয়েটে ভর্তি হন এবং ইসলামিয়া কলেজ থেকেই উচ্চ মাধ্যমিক পাস করেন। এরপর তিনি ঢাকায় ফিরে আসেন, ১৯৪৯ সালের জানুয়ারিতে ঢাকায় এসে কে জি মুস্তাফা ভর্তি হন ঢাকা বিশ্ববিদ্যালয়ে। কিন্তু তিন মাসের মধ্যেই বিশ্ববিদ্যালয়ের চতুর্থ শ্রেণীর কর্মচারীদের ধর্মঘটের সঙ্গে সহযোগিতা করার কারণে সর্বদলীয় ছাত্র সংগ্রাম পরিষদের তৃতীয় আহ্বায়ক হিসেবে গ্রেপ্তার হন। আর 'শৃঙ্খলা ভঙ্গের অপরাধে' বিশ্ববিদ্যালয় থেকে বহিষ্কৃত হন। ঢাকা বিশ্ববিদ্যালয় থেকে ১৯৫১ সালে রাষ্ট্রবিজ্ঞানে বি.এ ডিগ্রি লাভ করেন। তিনি ১৯৫৭ সালে ঢাকা বিশ্ববিদ্যালয় থেকে রাষ্ট্রবিজ্ঞানে এম.এ ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. শিক্ষা
titleB. মুত্যু
titleC. ব্যক্তিগত জীবন
titleD. রাষ্ট্রদূত
উত্তর: titleA
২০১৬ সালের ৬ অক্টোবর লেবার পার্টির নেতা জেরেমি করবিন ব্রেক্সিটের ছায়া সেক্রেটারি হিসেবে এমিলি থর্নবেরির স্থানে স্টারমারকে বহাল করেন। জিনা মিলারের হয়ে ব্রেক্সিট সেক্রেটারির বিপক্ষে সহায়তা করার জন্য স্টারমার, "মিশকন ডি রেয়া" নামক আইন ব্যবসাপ্রতিষ্ঠান হতে নিজেকে প্রত্যাহার করেন। এখানে তিনি মানবাধিকার বিষয়ে বিশেষজ্ঞ উপদেষ্টা হিসেবে নিয়োজিত ছিলেন। ছায়া স্বরাষ্ট্রমন্ত্রী হিসেবে নিজের ক্ষমতাকে আশ্রয় করে তিনি ইউরোপিয়ান ইউনিয়ন এর বাইরে বৃটেনের "লক্ষ্য ও উদ্দেশ্য" সম্পর্কে আলোকপাত করেন এবং ব্রেক্সিট পরিকল্পনা অবমুক্ত করতে সরকারে আবেদন করেন। ২০১৬ সালের ৬ ডিসেম্বর প্রধানমন্ত্রী থেরেসা মে নিশ্চিত করেন যে ব্রেক্সিট হবে, যেটা নামান্তরে স্টারমারের বিজয় বলে চিহ্নিত করা হয়।

২০১৬ সালের 'ব্রেক্সিট রেফারেন্ডাম' এ 'ইউরোপ ত্যাগ' জয়যুক্ত হওয়ার পর স্টারমার প্রশ্ন উত্থাপন করেন যে, "এই ব্রেক্সিট 'হার্ড বা চরম ব্রেক্সিট' (ব্রিটেন ইউরোপ থেকে শুধুমাত্র রাজনৈতিকভাবেই নয় বরং ইউরোপীয় সমন্বিত একক বাজার ব্যবস্থা থেকে আলাদা হবে) হবে কিনা?" তিনি বলেন যে, থেরেসা মে এবং তার সরকারকে যথাসময়ে বহুসংখ্যক প্রয়োজনীয় আইন প্রণয়ন ও সংস্কার করতে সময়ের সাথে প্রতিযোগীতায় নামতে হবে। অথবা কোন চুক্তি ছাড়াই ব্রিটেন যদি ইউরোপিয়ান ইউনিয়ন ত্যাগ করে তাহলে উৎকট আইন-শূন্যতার ফলে ব্রিটেনকে ভবিষ্যতে ভুগতে হতে পারে।

২৫ শে সেপ্টেম্বর ২০১৮ তে তিনি লিভারপুলের লেবার পার্টির কনফারেন্সে ঘোষণা করেন "(ব্রেক্সিট সম্বন্ধে) একটা পাবলিক ভোটের জন্য পার্টি কে অবশ্যই প্রচারণা চালাতে হবে।"

সঠিক অনুচ্ছেদ শিরোনাম কোনটি?
titleA. ছায়া মন্ত্রিসভা
titleB. ব্যক্তিগত জীবন
titleC. রাজনৈতিক জীবন
titleD. কর্মজীবন
উত্তর: titleA